ORDE do 22 de febreiro de 2017 pola que se fai pública a composición do Consello Social da Universidade da Coruña.
Consellería de Cultura, Educación e Ordenación Universitaria — III. Outras disposicións — 10/03/2017

A Lei orgánica 6/2001, do 21 de decembro, de universidades, modificada pola Lei orgánica 4/2007, do 12 de abril, define no seu artigo 14 o consello social como o órgano de participación da sociedade na universidade, indicando que debe exercer como elemento de interrelación entre a sociedade e a universidade, e remitindo en canto á súa composición, funcións e designación dos seus membros, á lei da comunidade autónoma correspondente.
A Lei 6/2013, do 13 de xuño, do Sistema universitario de Galicia, regula o consello social de cada unha das universidades públicas que integran o Sistema universitario de Galicia como órganos de participación da sociedade galega nas universidades e impulsan a colaboración entre estas e aquela, mediante a satisfacción polas universidades das necesidades do seu ámbito, contribuíndo eficazmente ao desenvolvemento social, profesional, económico, tecnolóxico, científico e cultural de Galicia e á mellora da calidade do servizo público da educación superior universitaria. Correspóndelle ao consello social de cada universidade a supervisión das actividades de carácter económico da universidade e do rendemento dos seus servizos e promover a colaboración da sociedade no financiamento da universidade, así como cantas outras funcións lle sexan atribuídas pola Lei 6/2013, e a demais normativa aplicable.
O artigo 77 da citada Lei 6/2013, determina a composición do consello social e os procedementos de designación e nomeamento dos seus membros. A condición de membro do consello social adquírese unha vez cumpridos os requisitos de designación, nomeamento e publicación no Diario Oficial de Galicia, e produce efectos a partir desa data.
O membros que formaron parte do consello social ao longo do período 2012/2016, cesarán automaticamente na data de publicación desta orde con excepción dos membros que se renovan pola presente orde.
Neste sentido, a Universidade da Coruña, en uso das súas competencias, procedeu á designación dos representantes que lle corresponden.
Do mesmo xeito, cada unha das institucións e entidades previstas no artigo 77.3 da Lei 6/ 2013, remitiulle ao Consello Social da Universidade da Coruña, e este á Consellería de Cultura, Educación e Ordenación Universitaria, a comunicación coa designación dos seus representantes así como, en cumprimento do artigo 78 da citada lei, o documento de non incorrer en incompatibilidade.
Por todo iso,
Artigo único
Facer pública a composición do Consello Social da Universidade da Coruña, para o período 2017/2021, que estará constituído polos seguintes membros:
I. En representación do Consello de Goberno da Universidade:
– Julio Ernesto Abalde Alonso, reitor da universidade.
– Carlos Aymerich Cano, secretario xeral.
– Ramón Alberto del Valle López, xerente.
– Salvador Naya Fernández, en representación do profesorado.
– Andres López Blanco, en representación do estudantado.
– Xosé Manuel Portela Fernández, en representación do Persoal de Administración e Servizos (PAS).
II. En representación dos intereses sociais de Galicia.
a) Designados polo Parlamento de Galicia:
– Eduardo Álvarez González.
– Luis Ramiro Díaz López.
– Jaime Fernández-Obanza Carro.
– Alfonso Manuel López Pena.
– Luis Felipe Llamas Gómez.
– Angel Manuel Teijeiro González.
b) Designados pola Xunta de Galicia:
– Antonio Abril Abadín, presidente do consello social.
– Severino Ares Lago.
– Nuria Blanco Santiago.
– Marta María Blanco Vispo.
– Rosa Carril Iglesias.
– José María de Miguel Gómez.
– Nona Inés Vilariño Salgado.
c) Designados polos sindicatos:
– Andrés Marcos García, por Comisións Obreiras de Galicia (CC OO).
– Alfonso Varela Vidal, pola Confederación Intersindical Galega (CIG).
– Fernando Vázquez Martínez, pola Unión General de Traballadores (UGT-Galicia).
d) Designados polas organizacións empresariais:
– Antonio Fontenla Ramil.
– José Ramón Romero García.
– María Teresa Valdés Blanco-Rajoy.
– José Venegas Alonso.
e) Designados polas corporacións locais dos concellos dos campus:
– Sainza Ruíz Ferreño (Ferrol).
– José Manuel Sande García (A Coruña).
g) Designado polos colexios profesionais vinculados coa oferta formativa da universidade:
– Mª Carmen Piñeiro Lemos.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 22 de febreiro de 2017